## NODARBINĀTĪBAS VALSTS AĢENTŪRA

## Publisko iepirkumu likuma 9. panta kārtībā

**“Kancelejas preču iegāde Nodarbinātības valsts aģentūrai”**

(Iepirkuma identifikācijas numurs – NVA 2017/23)

IEPIRKUMA KOMISIJAS SĒDES PROTOKOLS Nr.3

2017.gada 18.oktobrī

K.Valdemāra ielā 38 k-1, Rīgā

**Darba kārtība:**

Iepirkuma “Kancelejas preču iegāde Nodarbinātības valsts aģentūrai”, iepirkuma identifikācijas numurs – NVA 2017/23, iesniegto piedāvājumu vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2017.gada 26.jūnija rīkojumu Nr.151 “Par iepirkuma komisijas izveidi”.

Komisijas priekšsēdētājs: M.Rūtentāle.

Komisijas locekļi: A.Zaļūksnis

T.Hohlova

G.Čiževska.

Komisijas sēdi vada: M.Rūtentāle.

Protokolē: A.Zaļūksnis.

**Sēdes norise**

1. Komisija vērtē pretendentu iesniegtos piedāvājumus, vai saņemtais piedāvājums ir iesniegts atbilstoši nolikuma II nodaļas “Prasības attiecībā uz piedāvājuma noformējumu un iesniegšanu” izvirzītajām prasībām. Konstatē, ka visi iesniegtie piedāvājumi atbilst nolikuma II nodaļas prasībām.
2. Komisija vērtē pretendentu iesniegtos piedāvājumus, vai saņemtais piedāvājums ir iesniegts atbilstoši nolikuma III nodaļas “Nosacījumi pretendenta dalībai iepirkumā un iesniedzamie dokumenti” izvirzītajām prasībām. Konstatē, ka visi iesniegtie piedāvājumi atbilst nolikuma III nodaļas prasībām.
3. Komisija pārbauda, vai Pretendentu Finanšu piedāvājumā nav aritmētisku kļūdu. Konstatē, ka SIA “Rimpeks KP” iesniegtajā piedāvājumā ir aritmētiska kļūda. Saskaitot finanšu piedāvājumā norādīto pozīciju summas, tika konstatēts, ka piedāvāto vienas vienības kopējā summa ir 822,44 *euro.* Komisija darbam izmanto precizēto SIA “Rimpeks KP” iesniegtā piedāvājuma vienas vienības kopējo summu.
4. Administratīvo resursu taupīšanas nolūkā komisija pieņem lēmumu turpināt vērtēt SIA “Daiļrade EKSPO” piedāvājumu, kurš ir ar viszemāko piedāvāto vienas vienības pakalpojumu kopējo summu.
5. SIA “Daiļrade EKSPO” piedāvājums atbilst nolikumā izvirzītajām kvalifikācijas prasībām un iesniegtais tehniskais piedāvājums atbilst nolikuma Tehniskajai specifikācijai.
6. Izvērtējot SIA “Daiļrade EKSPO” iepirkumā iesniegto piedāvājumu kopsakarībā ar citu pretendentu iesniegtajiem piedāvājumiem, Komisija secina, ka SIA “Daiļrade EKSPO” iesniegtais piedāvājums nav uzskatāms par nepamatoti lētu. Piedāvātās vienas vienības summa no nākamā pretendenta SIA “Officeday Latvia” iesniegtā piedāvājuma atšķiras par 0,93 *euro*, bet no SIA “Hermess” piedāvājuma atšķiras par 7,47 *euro*. Tādējādi Komisija secina, ka nav pazīmes, ka piedāvājums būtu uzskatāms par nepamatoti lētu un būtu nepieciešams pieprasīt papildu skaidrojumu no SIA “Daiļrade EKSPO”.
7. Atbilstoši nolikuma 31.punktam, Komisija, Elektronisko iepirkumu sistēmas datu bāzē, veic SIA “Daiļrade EKSPO” atbilstības pārbaudi saskaņā ar Publiskā iepirkuma likuma 9. panta astotajā daļā noteikto, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, un pārbauda vai pretendentam, kuram būtu piešķiramas līguma slēgšanas tiesības nav nodokļu (nodevu) parādi, kas kopsummā pārsniedz 150,00 *euro* dienā, kad pieņemts lēmums par iespējamu iepirkuma līguma slēgšanas tiesību piešķiršanu, t.i., 2017.gada 18.oktobrī. Komisija konstatē, ka uz pretendentu neattiecas Publiskā iepirkuma likuma 9. panta astotajā daļā noteiktie izslēgšanas nosacījumi.
8. Komisija nolemj piešķirt līguma slēgšanas tiesības SIA “Daiļrade EKSPO”, jo iesniegtais piedāvājums ir ar viszemāko piedāvāto vienas vienības pakalpojumu kopējo summu.
9. Komisija nolemj nepiešķirt līguma slēgšanas tiesības SIA “Rimpeks KP”, SIA “Officeday Latvia” un SIA “Hermess” jo iesniegtie piedāvājumi netika atzīti par saimnieciski izdevīgākajiem, t.i., nebija ar viszemāko kopējo piedāvāto vienas vienības summu.
10. Komisija uzdod A.Zaļūksnim:

10.1. trīs darbdienu laikā pēc lēmuma pieņemšanas, informēt pretendentus par iepirkuma rezultātiem un publicēt NVA mājas lapā protokolu (bez pielikumiem);

10.2. desmit darbdienu laikā sagatavot un publikāciju vadības sistēmā publicēt informatīvo paziņojumu par noslēgto līgumu (pēc tā noslēgšanas) ar SIA “Daiļrade EKSPO”, kā arī publicēt noslēgto līgumu NVA mājas lapā.

Izdrukas no Elektronisko iepirkumu sistēmas datu bāzes uz četrām lapām.

M.Rūtentāle \_\_\_\_\_\_\_\_\_\_\_\_\_\_\_\_\_\_\_\_\_\_

A.Zaļūksnis \_\_\_\_\_\_\_\_\_\_\_\_\_\_\_\_\_\_\_\_\_\_

T.Hohlova \_\_\_\_\_\_\_\_\_\_\_\_\_\_\_\_\_\_\_\_\_\_

G.Čiževska \_\_\_\_\_\_\_\_\_\_\_\_\_\_\_\_\_\_\_\_\_\_

Protokolē: A.Zaļūksnis \_\_\_\_\_\_\_\_\_\_\_\_\_\_\_\_